2023.—2024. gada UEFA Eiropas konferences līgas sezona
2023.—2024. gada UEFA Eiropas konferences līgas sezona bija otrā UEFA Eiropas konferences līgas, trešā līmeņa Eiropas futbola klubu turnīra, sezona. To organizēja UEFA. Sezona sākās ar pirmo kvalifikācijas kārtu 2023. gada 12. jūlijā. Kvalifikācijas spēles notika līdz 31. augustam. Grupu turnīrs sākās 2023. gada 21. septembrī, bet sezona noslēdzās ar finālu 2024. gada 29. maijā Ajasofjas stadionā Atēnās. Par Eiropas konferences līgas uzvarētājiem kļuva Grieķijas klubs Olympiacos, kas finālā ar 1:0 papildlaikā pieveica Itālijas vienību Fiorentina. Olympiacos tas bija pirmais Konferences līgas tituls un arī kopumā pirmā Eiropas kausu trofeja. 2023.—2024. gada UEFA Eiropas konferences līgas uzvarētāji ieguva tiesības spēlēt 2024.—2025. gada UEFA Eiropas līgas pamatturnīrā jeb līgas posmā.